ལོ་རྒྱུས་བདག་ཉར་བྱས་ཁོངས་སྤྱི་ནོར་༸གོང་ས་༸སྐྱབས་མགོན་སྐུ་ཕྲེང་བཅུ་བཞི་པ་ཆེན་པོ་མཆོག་གིས་སྩལ་བའི་གསུང་ཆོས་དང་བཀའ་སློབ།བཀའ་དབང།ལྗགས་ལུང་།གཞན་ཡང་རིས་མེད་ཆོས་བརྒྱུད་ཁག་གི་བླ་ཆེན་རྣམ་པའི་གསུང་ཆོས་དང།དཔེ་ཁྲིད།དེ་དག་གི་ཐུན་མོང་མ་ཡིན་པའི་ཕྱག་བཞེས་འདོན་རྟ་དབྱངས།བོད་ཀྱི་རྒྱལ་རབས་ལོ་རྒྱུས།བོད་མི་སྙན་གྲགས་ཅན་གྱི་མཛད་རྗེས།བོད་ཀྱི་གནའ་རབས་གླུ་གཞས།བོད་ལུགས་ཕོ་མོའི་ཆས་གོས་དང་རྒྱན་ཆའི་སྐོར།བོད་དམག་གི་ལོ་རྒྱུས།ལག་ཤེས་སྐོར།ཡུལ་ལུང་སོ་སོའི་བཤད་པ།སྒྲུང་གཏམ་སོགས་བོད་མི་རྒན་རབས་རྣམ་པའི་ཞལ་རྒྱུན་ཁོ་ནར་གནས་པ་རྣམས་སྒྲ་སྡུད་འཁོར་ཐག་ནང་སྒྲ་འཇུག་གང་ཐུབ་ཞུས་ཏེ་དེང་དུས་དང་མཐུན་པའི་འཕྲུལ་ཆས་ཁག་ནང་ཉར་ཚགས་སྲུང་སྐྱོབ་བྱས་དང་བྱེད་མུས།དེ་མཚུངས་མཁས་དབང་རྣམ་པའི་བགྲོ་གླེང་དང་།ཚོགས་འདུ།བརྡ་སྤྲོད་དང་སྙན་ངགསྨན་རྩིས།ཚན་རིགབོད་དོན་དང་འབྲེལ་བའི་སྐོར་སོགས་སྒྲ་འཇུག་དང་བརྙན་དཔར་གྱི་ལམ་ནས་བདག་ཉར་གཅེས་གསོག་ཞུ་བཞིན་པ་དང།ད་ཡོད་སྒྲ་འཇུག་ཞུས་པའི་འཁོར་ཐག་དང་བརྙན་འཕྲིན་རྣམས་སྒྲ་བརྙན་འོད་སྡེར་ནང་ཕབ་བཤུ།སྒྲ་འཇུག་རྙིང་པ་རྣམས་གློག་ཀླད་ནང་སྤོ་བཤུ་བྱེད་བཞིན་པ་མ་ཟད་ངོ་བཤུས་དང་སྦྲགས་ཉར་ཚགས་ཞུ་མུས་ལྟར་ད་ཆ་དུས་ཡུན་ཆུ་ཚོད།༦༠༥༠༠ལྷག་ཙམ་གྱི་སྒྲ་འཇུག་དང་བརྙན་དཔར་མཁོ་སྒྲུབ་ཐུབ་པ་བྱུང་ཡོད།